**MAL for VEDTEKTER**

**FOR**

**AFASIFORBUNDET I NORGES**

**LOKALFORENINGER**

Gjeldende fra landsmøtet 2016.

…Lokalforeningens navn…

**§1**

**FORMÅL**

Foreningen skal være et forum for mennesker som har afasi og andre ervervede kommunikasjonsvansker, og deres pårørende. Foreningens formål er å fremme deres interesser og imøtekomme deres behov – gjennom bl.a. gjensidig støtte, opplysnings- og informasjonsarbeid og sosial kontakt.

**§2**

**MEDLEMMER**

Foreningen er åpen for alle som er rammet av afasi og andre ervervede kommunikasjonsvansker, og deres pårørende og for dem som i sitt arbeid kommer i kontakt med afasirammede, samt andre som vil støtte foreningens virksomhet.

**§3**

**STYRET**

Foreningen ledes av et styre, hvorav flertallet velges blant dem som er, eller har vært rammet av afasi og andre ervervede kommunikasjonsvansker, og deres pårørende. (Antall styremedlemmer kan bestemmes lokalt)

Lederen velges på foreningens årsmøte.

Styret velger selv nestleder, sekretær og kasserer. (En person kan ha flere oppgaver)

Styret er beslutningsdyktig når et flertall av styremedlemmene er til stede.

Ved stemmelikhet er lederens stemmegivning avgjørende for resultatet.

**§4**

**ÅRSMØTET**

Årsmøtet er foreningens høyeste organ, og skal treffe beslutninger som er retningsgivende for styret. Årsmøte holdes (minst) hvert annet år innen 1. april. (Lokalforeningen kan bestemme om årsmøte skal avholdes hvert år eller hvert annet år, og skrive det inn i sine vedtekter). Saker som medlemmene ønsker å ta opp på årsmøtet, må være styret i hende senest tre uker før årsmøtet.

Innkalling sendes til medlemmene senest to uker før årsmøtet.

Alle individuelle medlemmer som har fylt 15 år har lik møterett, talerett, forslagsrett, stemmerett og rett til å la seg velge til representant.

Årsmøtet skal behandle:

1. Innkalling til årsmøtet
2. Regnskap i revidert form
3. Årsrapport og eventuell årsberetning
4. Tilmeldte saker
5. Valg av leder, øvrige styremedlemmer, valgkomité og revisor.

Valget foregår skriftlig dersom det foreligger mer enn et forslag.

Vedtak fattes med vanlig flertall, bortsett fra vedtektsendringer som krever 2/3 av de avgitte stemmer. **Endrede vedtekter sendes Afasiforbundet til godkjenning innen 1. mai.**

Det innkalles til ekstraordinært årsmøte når styret bestemmer det, eller når minst halvparten av medlemmene krever det. Fristen for innkalling til et slikt årsmøte er minst 1 uke.

**§5**

**FORHOLDET TIL AFASIFORBUNDET I NORGE**

Foreningen er tilknyttet Afasiforbundet i Norge og følger de bestemmelser som blir

fastsatt av forbundet.

Foreningen plikter å rapportere til forbundet innen 1. april, ved å sende inn: Årsrapport, regnskap i revidert form og eventuell årsberetning.

**§6**

**OPPLØSNING AV FORENINGEN**

Vedtak om oppløsning av foreningen kan fattes på årsmøtet, når minst 2/3 av de tilstedeværende medlemmer stemmer for det.

Eventuelle pengemidler eller andre eiendeler skal i så fall tilfalle Afasiforbundet i Norge.

\*\*\*\*